b'\n_START_ARTICLE_\nSixto Rodriguez\n_START_SECTION_\nBiografija\n_START_PARAGRAPH_\nJo muzikin\xc4\x97 karjera Jungtin\xc4\x97se Amerikos Valstijose nebuvo ilga, i\xc5\xa1leid\xc4\x99s 1970-1971 m. du albumus, kurie patyr\xc4\x97 komercin\xc4\x99 nes\xc4\x97km\xc4\x99 Amerikoje, 1980-\xc5\xb3j\xc5\xb3  met\xc5\xb3 prad\xc5\xbeioje Rodriguez visi\xc5\xa1kai apleido muzik\xc4\x85. _NEWLINE_Vis d\xc4\x97lto jo muzikiniai albumai palaipsniui tapo populiar\xc5\xabs Piet\xc5\xb3 Afrikoje, kurioje buvo platinami nelegaliai piratin\xc4\x97mis kopijomis. Apartheido metais jo muzik\xc4\x85 pam\xc4\x97go liberal\xc5\xabs  piet\xc5\xb3 afrikie\xc4\x8diai ir tuo metu PAR Sixto Rodriguez tapo daug labiau populiarus negu Elvis Presley arba The Rolling Stones. _NEWLINE_Pamin\xc4\x97tina, jog Piet\xc5\xb3 Afrikoje  tuo metu buvo klaidingai manoma, kad dainininkas yra tragi\xc5\xa1kai \xc5\xbeuv\xc4\x99s autoavarijoje. _NEWLINE_1997 m. po Apartheido re\xc5\xbeimo \xc5\xbelugimo du Piet\xc5\xb3 Afrikos Rodriguezo gerb\xc4\x97jai, Stephen Segerman ir Craig Bartholomew Stride, nusprend\xc4\x97 prad\xc4\x97ti tyrim\xc4\x85 ir i\xc5\xa1siai\xc5\xa1kinti, kas buvo \xc5\xa1is Rodriguez\'as ir kas jam i\xc5\xa1 tikr\xc5\xb3j\xc5\xb3 atsitiko. Jie sugeb\xc4\x97jo surasti muzikant\xc4\x85, kuris did\xc5\xbei\xc4\x85j\xc4\x85 dal\xc4\xaf gyvenimo dirbo nepastov\xc5\xb3 vienokio ar kitokio pob\xc5\xabd\xc5\xbeio fizin\xc4\xaf darb\xc4\x85. _NEWLINE_Tai l\xc4\x97m\xc4\x97 netik\xc4\x97t\xc4\x85 Sixto Rodriguez muzikin\xc4\x97s karjeros atgimim\xc4\x85. Muzikanto paie\xc5\xa1kos istorija buvo nufilmuota 2012 m. sukurtame "BAFTA Award for Best Documentary", taip pat "Academy Award for Best Documentary Feature 85th Academy Awards" 2013 m. laim\xc4\x97jusiame dokumentiniame filme \xe2\x80\x9eSearching for Sugar Man\xe2\x80\x9c._NEWLINE_2013 m. gegu\xc5\xbe\xc4\x97s 9 d. Rodriguez\'as gavo garb\xc4\x97s daktaro laipsn\xc4\xaf savo Alma mater, t. y. Wayne State University, kur\xc4\xaf buvo baig\xc4\x99s Detroite.\n_START_SECTION_\nJaunyst\xc4\x97s metai\n_START_PARAGRAPH_\nRodriguezas gim\xc4\x97 Detroite Mi\xc4\x8digano valstijoje. Jis buvo pavadintas Sixto vardu, kadangi buvo \xc5\xa1e\xc5\xa1tasis vaikas \xc5\xa1eimoje. Rodriguezo t\xc4\x97vai buvo kil\xc4\x99 i\xc5\xa1 darbinink\xc5\xb3 klas\xc4\x97s. Jo t\xc4\x97vas buvo imigrantas, atvyk\xc4\x99s \xc4\xaf JAV i\xc5\xa1 Meksikos 1920 metais._NEWLINE_Jo \xc5\xa1eima papuol\xc4\x97 \xc4\xaf meksikie\xc4\x8di\xc5\xb3 emigracijos bang\xc4\x85, kuri plito \xc4\xaf JAV dirbti pagrindin\xc4\x97se pramon\xc4\x97s srityse. \xc5\xa0ie Amerikos imigrantai susid\xc5\xabr\xc4\x97 su visuomen\xc4\x97s \xc5\xa1al\xc4\x8diu j\xc5\xb3 at\xc5\xbevilgiu ir i\xc5\xa1st\xc5\xabmimu (marginalizacija). Nema\xc5\xbeoje dalyje savo dain\xc5\xb3 poetas ir muzikantas Rodriges\'as pasmerk\xc4\x97 visuomen\xc4\x97s \xc5\xbeiaurumo aprai\xc5\xa1kas, su kuo da\xc5\xbenai susidurdavo \xc5\xbemon\xc4\x97s i\xc5\xa1 varging\xc5\xb3 kvartal\xc5\xb3.\n_START_SECTION_\nMuzikin\xc4\x97s karjeros prad\xc5\xbeia\n_START_PARAGRAPH_\n1967 m., pasivadin\xc4\x99s Rod-Riguez jis i\xc5\xa1leido nedidel\xc4\xaf album\xc4\x85  \xe2\x80\x9cI\xe2\x80\x99ll Slip Away\xe2\x80\x9d. Po trej\xc5\xb3 met\xc5\xb3 jis pasira\xc5\xa1\xc4\x97 sutart\xc4\xaf su \xc4\xafra\xc5\xa1\xc5\xb3 kompanija  \xe2\x80\x9eSussex Records\xe2\x80\x9c. Bendradarbiavimo su \xe2\x80\x9eSussex Records\xe2\x80\x9c laikotarpiu muzikantas pakeit\xc4\x97 ankstesn\xc4\xaf pseudonim\xc4\x85 tikruoju vardu - Sixto Rodrigues. Jis \xc4\xafra\xc5\xa1\xc4\x97 du muzikinius albumus: 1970 m. \xe2\x80\x9eCold Fact\xe2\x80\x9c ir 1971 m. \xe2\x80\x9eComing from Reality\xe2\x80\x9d. Album\xc5\xb3 pardavimas muzikos ekspert\xc5\xb3 nuostabai buvo prastas ir \xc4\xafra\xc5\xa1\xc5\xb3 kompanija greitu laiku suma\xc5\xbeino bendradarbiavim\xc4\x85 su muzikantu. _NEWLINE_Rodrigues nustojo \xc4\xafra\xc5\xa1in\xc4\x97ti muzik\xc4\x85 ir koncertuoti. I\xc5\xa1 muzikos pasaulio i\xc5\xa1nyko, nors po antro albumo i\xc5\xa1leidimo, gana aktyviai reng\xc4\x97 leidybai tre\xc4\x8di\xc4\x85j\xc4\xaf._NEWLINE_\xe2\x80\x9eSussex Records\xe2\x80\x9c, beje, nustojo egzistuoti 1975 m. liepos m\xc4\x97n., d\xc4\x97l to, kad nesumok\xc4\x97jo federalini\xc5\xb3 ir regionini\xc5\xb3 mokes\xc4\x8di\xc5\xb3, kuri\xc5\xb3 dydis buvo 62 000 JAV doleri\xc5\xb3. Mokes\xc4\x8di\xc5\xb3 inspekcija u\xc5\xbeantspaudavo min\xc4\x97tos kompanijos biurus ir pardav\xc4\x97 aukcione jos akcijas. Didel\xc4\x97 dalis muzikini\xc5\xb3 \xc4\xafra\xc5\xa1\xc5\xb3 buvo sunaikinti.\n_START_SECTION_\nGyvenimas baigus muzikin\xc4\x99 karjer\xc4\x85\n_START_PARAGRAPH_\nRodrigues toliau gyveno gimtajame Detroite ir dirbo \xc4\xafvairius fizinius darbus, tokius kaip nam\xc5\xb3 griovimas su ekskavatoriumi. Taigi, jis laik\xc4\x97si pa\xc4\x8diuose vargingiausiuose visuomen\xc4\x97s sluoksniuose. _NEWLINE_1981 m. Rodrigues Wayne State Universiteto Monteith kolegijoje gavo filosofijos bakalauro  laipsn\xc4\xaf. _NEWLINE_B\xc5\xabdamas politi\xc5\xa1kai aktyvus ir atstovaudamas dirban\xc4\x8di\xc5\xb3j\xc5\xb3 klas\xc4\x99 1989 m. jis band\xc4\x97 bolotiruotis \xc4\xaf Detroito miesto Taryb\xc4\x85.\n_START_SECTION_\nPav\xc4\x97luota \xc5\xa1lov\xc4\x97 u\xc5\xbesienyje\n_START_PARAGRAPH_\nPo nepavykusi\xc5\xb3 bandym\xc5\xb3 u\xc5\xbekariauti muzikos pasaul\xc4\xaf, Rodriquez muzikin\xc4\x99 karjer\xc4\x85 buvo baig\xc4\x99s. _NEWLINE_Nors gimtojoje \xc5\xa1alyje jis buvo visi\xc5\xa1kai ne\xc5\xbeinomas kaip muzikantas, ta\xc4\x8diau 1970 m. viduryje jo abu i\xc5\xa1leisti muzikiniai albumai palaipsniui \xc4\x97m\xc4\x97 populiar\xc4\x97ti Piet\xc5\xb3 Afrikoje, Botsvanoje, Zimbabv\xc4\x97je, Naujojoje Zelandijoje ir Australijoje. _NEWLINE_T\xc5\xb3 pa\xc4\x8di\xc5\xb3 1970 met\xc5\xb3 viduryje Australijos  \xc4\xafra\xc5\xa1\xc5\xb3 kompanija  \xe2\x80\x9cBlue Goose Music\xe2\x80\x9d nupirko teises \xc4\xaf muzikanto albumus. \xe2\x80\x9cBlue Goose\xe2\x80\x9d perleido abu studijinius Rodriquez albumus, o taip pat i\xc5\xa1leido rinktin\xc4\xaf album\xc4\x85 i\xc5\xa1 geriausi\xc5\xb3 muzikanto dain\xc5\xb3, \xc4\xafskaitant nepublikuotus \xc4\xafra\xc5\xa1us: 1973 m. \xe2\x80\x9cCan\xe2\x80\x99t Get Away\xe2\x80\x9d, \xe2\x80\x9cI\xe2\x80\x99ll Slip Away\xe2\x80\x9d ir \xe2\x80\x9cStreet Boy\xe2\x80\x9d. _NEWLINE_Rodriquez visi\xc5\xa1kai ne\xc4\xaftar\xc4\x97, jog jo muzikiniai albumai tapo platininiais PAR ir tam tikru metu buvo u\xc5\xbesienini\xc5\xb3 Afrikos top\xc5\xb3 vir\xc5\xa1\xc5\xabn\xc4\x97se.  \xc5\xa0ioje valstyb\xc4\x97je j\xc4\xaf da\xc5\xbenai linksniuodavo \xc5\xa1alia Bob Dylan  ar Cat Stevens. _NEWLINE_Kai kurios Rodriquez dainos Piet\xc5\xb3 Afrikoje  netgi tapo himnais kovoje su Apartheido re\xc5\xbeimu. Jo k\xc5\xabryba tur\xc4\x97jo did\xc5\xbeiul\xc4\x99 \xc4\xaftak\xc4\x85 PAR muzikantams, kurie kovojo su to laikotarpio PAR Vyriausybe. Aktyvistas Bantu Stephen Biko buvo didelis Rodriquez gerb\xc4\x97jas._NEWLINE_1991 m. abu Rodriquz muzikiniai albumai buvo pirm\xc4\x85 kart\xc4\x85 i\xc5\xa1leisti kompaktiniais diskais PAR, kas pad\xc4\x97jo \xc4\xafam\xc5\xbeinti jo \xc5\xa1lov\xc4\x99. Ta\xc4\x8diau d\xc4\x97l to, jog Rodriquez buvo visi\xc5\xa1kai ne\xc5\xbeinomas jo t\xc4\x97vyn\xc4\x97je Amerikoje, PAR daug jo fan\xc5\xb3 klaidingai man\xc4\x97, kad Rodriquez yra baig\xc4\x99s gyvenim\xc4\x85 savi\xc5\xbeudybe koncerto metu 1970 met\xc5\xb3 prad\xc5\xbeioje. _NEWLINE_Nepaisant mil\xc5\xbeini\xc5\xa1kos jo k\xc5\xabrybos \xc5\xa1lov\xc4\x97s Afrikoje, Rodriguezas  ilgai apie tai nieko ne\xc5\xbeinojo, kol 1997 m., jo vyriausioji dukt\xc4\x97 Eva atsitiktinai surado internete jam skirt\xc4\x85 svetain\xc4\x99.  Rodriguez susisiek\xc4\x97 su svetain\xc4\x97s administratoriais ir su\xc5\xbeinoj\xc4\x99s apie savo \xc5\xa1lov\xc4\x99 sutiko vykti \xc4\xaf min\xc4\x97t\xc4\x85 \xc5\xa1al\xc4\xaf. PAR jis sureng\xc4\x97 \xc5\xa1e\xc5\xa1is an\xc5\xa1laginius koncertus prie\xc5\xa1 t\xc5\xabkstantin\xc4\x99 mini\xc4\x85 gerb\xc4\x97j\xc5\xb3. Didel\xc4\x99 dal\xc4\xaf pinig\xc5\xb3 i\xc5\xa1 koncert\xc5\xb3 atidav\xc4\x97 \xc5\xa1eimai ir draugams. Pats gr\xc4\xaf\xc5\xbeo gyventi \xc4\xaf namus Detroite. Vyriausioji muzikanto dukt\xc4\x97 koncertinio turo metu susipa\xc5\xbeino su apsaugos darbuotoju, i\xc5\xa1tek\xc4\x97jo u\xc5\xbe jo ir taip Rodriquez gim\xc4\x97 pusiau afrikie\xc4\x8di\xc5\xb3 kilm\xc4\x97s vaikaitis.\n_START_SECTION_\nGyvenimas po to ir reakcija \xc4\xaf muzikanto \xc5\xa1lov\xc4\x99\n_START_PARAGRAPH_\nDokumentinis filmas apie pirm\xc4\x85 Rodriquez koncertin\xc4\xaf tur\xc4\x85 \xe2\x80\x9cDead Men Don\xe2\x80\x99t Tour: Rodriguez in South Africa 1998\xe2\x80\x9d buvo parodytas per "SABC TV" 2001 metais. _NEWLINE_V\xc4\x97liau Rodriquez sureng\xc4\x97 koncertin\xc4\xaf tur\xc4\x85 \xc5\xa0vedijoje, po to v\xc4\x97l PAR  2001 ir 2005 metais. _NEWLINE_2007 ir 2010 metais jis aplank\xc4\x97 Australij\xc4\x85  ir koncertavo "East Coast Blues & Roots Music" festivalyje, kuris populiarus Melburne ir Sidn\xc4\x97juje. _NEWLINE_Jo daina \xe2\x80\x9cSugar Man\xe2\x80\x9d tapo filmo "Candy 2006", garso takeliu. \xc5\xa0iame filme pagrindin\xc4\xaf vaidmen\xc4\xaf atliko aktor\xc4\x97 Heath Ledger._NEWLINE_Rodriquez muzikiniai albumai \xe2\x80\x9cCold Fact\xe2\x80\x9d ir \xe2\x80\x9cComing from Reality\xe2\x80\x9d buvo perleisti \xe2\x80\x9cAttic Records\xe2\x80\x9d leidybin\xc4\x97s kompanijos  2009 metais. _NEWLINE_\xc5\xbdurnale \xe2\x80\x9cRolling Stone\xe2\x80\x9d yra i\xc5\xa1spausdintas interviu su Sixto Rodriquez._NEWLINE_2015 m.  Craig Bartholomew Strydom ir Stephen "Sugar" Segerman i\xc5\xa1leido knyg\xc4\x85  \xe2\x80\x9cSugar Man: The Life, Death and Resurrection of Sixto Rodriguez\xe2\x80\x9d. \xc5\xbdurnalo "Business Day" ap\xc5\xbevalgoje \xc5\xa1i knyga buvo pavadinta:  "Tikriausiai tai labiausiai ne\xc4\xaftik\xc4\x97tina istorija apie roko muzik\xc4\x85".'